Diari Oficial de la Generalitat Valenciana


Sumari del DOGV 4718, del 24-03-2004 (2004/2562)

RESOLUCIÓ d'11 de febrer de 2004, del Servici Territorial d'Indústria d'Alacant, per la qual se sotmet a informació pública l'aprovació del projecte d'execució, autorització administrativa i declaració en concret d'utilitat pública de la LAT (20 kV) Vega Baja-Granja de Rocamora, als termes municipals d'Almoradí, Callosa de Segura, Catral, Cox, Daya Nueva, Dolores i Granja de Rocamora (Alacant). TLINE/2003/483.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4718

Data del DOGV
:   24-03-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/2562


Organisme emissor
:   Conselleria d'Infraestructures i Transport

Tipus de document
:   Resolució

RESOLUCIÓ d'11 de febrer de 2004, del Servici Territorial d'Indústria d'Alacant, per la qual se sotmet a informació pública l'aprovació del projecte d'execució, autorització administrativa i declaració en concret d'utilitat pública de la LAT (20 kV) Vega Baja-Granja de Rocamora, als termes municipals d'Almoradí, Callosa de Segura, Catral, Cox, Daya Nueva, Dolores i Granja de Rocamora (Alacant). TLINE/2003/483. [2004/M2562]
  
 Als efectes que establixen els articles 125 i 144 del Reial Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica (BOE 27.12.2000); així com l'article 53 de la Llei 54/1997, de 27 de novembre, del Sector Elèctric (BOE 27.11.1997); se sotmet a informació pública el projecte d'instal·lació elèctrica següent:
  
Peticionari: Hidrocantábrico Distribución Eléctrica, SAU, amb CIF número A-33591611 i oficines a la plaça de la Gesta, número 2, d'Oviedo (Principat d'Astúries), societat dedicada a la distribució d'energia elèctrica.
  
Lloc on s'establirà la instal·lació: la línia recorrerà els llocs de Puente de Pelinchina, La Florida, barri de los Perros, barri de San Roque, barri de lo Benimira, El Salar i polígon industrial la Granja de Rocamora (Almoradí, Callosa de Segura, Catral, Cox, Daya Nueva, Dolores i Granja de Rocamora - Alacant)
  
Finalitat de la instal·lació: competir per la distribució d'energia i millorar la qualitat de l'actual subministrament als municipis d'Almoradí, Callosa de Segura, Catral, Cox, Daya Nueva, Dolores i Granja de Rocamora, a la província d'Alacant.
  
Característiques principals: línia doble circuit aèria (sobre suports metàl·lics de gelosia i cadenes d'aïlladors d'alta tensió de 20 kV de tensió nominal amb conductor LA-280, més un cable aïllat de fibra òptica ADSS 48 fibres.
  
Tensió: 20 kV.
  
Longitud total: 13.006 m en formació de doble circuit.
  
Nre. de suports: 51
  
Conductor: LA-280 (HAWK)
  
Aïllament: cadenes horitzontals i verticals d'aïlladors, formades per simple columna de 3 elements de vidre anticontaminació, tipus E100P/127 (VICASA) (U100P BS).
  
Origen i final: la línia partix de la parcel·la del futur Centre de Repartiment 20 kV Vega Baja al terme municipal de Dolores, propietat de Hidrocantábrico Distribución Eléctrica i finalitza en el suport número 51 del projecte al terme municipal de Cox.
  
Pressupost: un milió dos-cents vint-i-dos mil tres-cents noranta-tres euros amb vint-i-un cèntims d'euro (1.222.393,21 €).
  
El titular ha sol·licitat, sobre les finques descrites en la relació annexa, servitud de pas d'energia elèctrica que comprén, sobre el tram aeri a més de la volada sobre el predi servent, l'establiment de pals, torres o suports fixos per a la sustentació de cables d'energia.
  
La qual cosa es fa públic per al coneixement general i especialment dels propietaris de terrenys i la resta de titulars de drets afectats pel projecte esmentat, la relació de la qual s'inserix al final d'este anunci perquè puga ser examinat l'expedient en el Servici Territorial d'Indústria i Energia d'Alacant, situat al carrer de Churruca, número 29, i presentar les al·legacions que consideren oportunes en el termini de 20 dies comptadors a partir de l'endemà de la inserció d'este anunci. Els plans parcel·laris podran ser igualment consultats als ajuntaments d'Almoradí, Callosa de Segura, Catral, Cox, Daya Nueva, Dolores i Granja de Rocamora (Alacant).
  
Alacant, 11 de febrer de 2004.- El director territorial: Clemente Vergara Trujillo.